CELEX: 32013R0185
Language: da
Date: 2013-03-05 00:00:00
Title: Kommissionens gennemførelsesforordning (EU) nr. 185/2013 af 5. marts 2013 om nedsættelse af visse fiskekvoter, der er tildelt Spanien i 2013 og følgende år på grund af overfiskning af en vis makrelkvote i 2009

6.3.2013   
            
            
               DA
            
            
               Den Europæiske Unions Tidende
            
            
               L 62/1
            
         KOMMISSIONENS GENNEMFØRELSESFORORDNING (EU) Nr. 185/2013
   af 5. marts 2013
   om nedsættelse af visse fiskekvoter, der er tildelt Spanien i 2013 og følgende år på grund af overfiskning af en vis makrelkvote i 2009
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 105, stk. 4, og
   ud fra følgende betragtninger:
   
               (1)
            
            
               En fiskekvote for makrel i ICES-område VIIIc, IX og X og EU-farvande i CECAF-område 34.1.1 blev tildelt Spanien for 2009 ved Rådets forordning (EF) nr. 43/2009 (2).
            
         
               (2)
            
            
               Makrelkvoten for 2009 blev nedsat som følge af Spaniens udveksling med Frankrig og Polen i henhold til artikel 20, stk. 5, i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (3).
            
         
               (3)
            
            
               Ved efterprøvning af Spaniens oplysninger opdagede Kommissionen en række uregelmæssigheder i oplysningerne om makrelfiskeri i 2009, da disse var registreret og indberettet på forskellige stadier i værdikæden fra fangst til første salg. Disse uregelmæssigheder blev yderligere bekræftet ved adskillige revisions- og kontrolbesøg samt inspektioner i Spanien i henhold til forordning (EF) nr. 1224/2009.
            
         
               (4)
            
            
               Ved brev dateret den 28. november 2011 kaldte Kommissionen Spanien i samråd om de nedsættelser, der agtes foretaget, hvortil de spanske myndigheder svarede ved brev dateret den 19. december 2011.
            
         
               (5)
            
            
               Spanien erkendte at have overskredet sin makrelkvote for 2009 med 65 429 ton.
            
         
               (6)
            
            
               Ifølge artikel 2 i forordning (EF) nr. 2371/2002 skal den fælles fiskeripolitik sikre, at de levende akvatiske ressourcer udnyttes på en økonomisk, miljømæssigt og socialt bæredygtig måde.
            
         
               (7)
            
            
               Graden af overfiskeri og den socioøkonomiske situation i fiskerisektoren og den tilknyttede forarbejdningsindustri i den pågældende medlemsstat taget i betragtning og for at begrænse de negative konsekvenser for begge sektorer så vidt muligt er det hensigtsmæssigt at nedsætte de overfiskede mængder over en periode på mindst 11 år.
            
         
               (8)
            
            
               Eftersom Kommissionens forordning (EU) nr. 165/2011 (4) fastsætter andre nedsættelser af de makrelkvoter, der er tildelt Spanien indtil 2015, er det hensigtsmæssigt at fastsætte en mindre nedsættelse for de år, der overlapper hinanden, dvs. fra 2013 til 2015.
            
         
               (9)
            
            
               For at undgå sociale og økonomiske konsekvenser for såvel fiskerisektoren som den tilknyttede forarbejdningsindustri bør de mængder, der årligt fratrækkes fra og med 2016, desuden ikke overstige 33 % af den årlige makrelkvote. Hvis den mængde, der skal trækkes fra, overstiger 33 % af den årlige makrelkvote, bør nærværende forordning ændres, så den årlige mængde, der skal trækkes fra, bliver sat ned, og fradragsperioden bliver tilsvarende forlænget.
            
         
               (10)
            
            
               Spanien har anmodet om, at en del af nedsættelsen anvendes på ansjoskvoterne i samme område og samme periode. Den berørte makrelbestand er p.t. inden for sikre biologiske grænser. Ansjosbestanden i område VIII udnyttes på en sådan måde, at det giver den største fangst på lang sigt, men bestanden er i høj grad svingende og vil i længden nyde godt af midlertidige nedsættelser i udnyttelsen. Størstedelen af fiskeriet af makrelbestanden (næsten 90 % af fangsterne) finder sted i ICES-område VIIIc i perioden fra februar til maj, og ansjosbestanden i område VIII bliver fisket i samme område (VIIIc) fra april til juni. Makrel og ansjos er pelagiske arter, som findes på mellemdybt vand. Begge bestande lever i samme geografiske område og deler samme økosystem. Af denne årsag og med målene for den fælles fiskeripolitik for øje er det hensigtsmæssigt at anvende en del af de nødvendige nedsættelser på de ansjoskvoter, som Spanien har fået tildelt, i det samme område og i samme periode.
            
         
               (11)
            
            
               Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —
            
         VEDTAGET DENNE FORORDNING:
   Artikel 1
   De fiskekvoter for makrel (Scomber scombrus) i ICES-område VIIIc, IX og X og EU-farvande i CECAF-område 34.1.1 og for ansjos (Engraulis encrasicolus) i ICES-område VIII, som kan tildeles Spanien i årene fra 2013 til 2023, nedsættes jf. bilaget.
   Artikel 2
   Denne forordning træder i kraft på dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. marts 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 343 af 22.12.2009, s. 1.
   
      (2)  EUT L 22 af 26.1.2009, s. 1.
   
      (3)  EFT L 358 af 31.12.2002, s. 59.
   
      (4)  EUT L 48 af 23.2.2011, s. 11.
   
      BILAG
      
                  (ton)
               
            
                  Bestand
               
               
                  Oprindelig kvote 2009
               
               
                  Tilpasset kvote 2009
               
               
                  Konstaterede fangster 2009
               
               
                  Forskel kvote/fangst (overfiskning)
               
               
                  Nedsættelse 2013
               
               
                  Nedsættelse2014
               
               
                  Nedsættelse 2015
               
               
                  Nedsættelse2016
               
               
                  Nedsættelse 2017
               
               
                  Nedsættelse 2018
               
               
                  Nedsættelse 2019
               
               
                  Nedsættelse 2020
               
               
                  Nedsættelse 2021
               
               
                  Nedsættelse 2022
               
               
                  Nedsættelse 2023
               
            
                  MAC8C
                  3411
               
               
                  29 529
               
               
                  25 525
               
               
                  90 954
               
               
                  –65 429
               
               
                  100
               
               
                  100
               
               
                  100
               
               
                  5 544
               
               
                  5 544
               
               
                  5 544
               
               
                  5 544
               
               
                  5 544
               
               
                  5 544
               
               
                  5 544
               
               
                  269
               
            
                  ANE08 (1)
                  
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                  3 696
               
               
                  3 696
               
               
                  3 696
               
               
                  3 696
               
               
                  3 696
               
               
                  3 696
               
               
                  3 696
               
               
                  180
               
            
         (1)  For ansjos skal året forstås som den fangstperiode, der indledes det pågældende år.